ET Euroopa Liidu Teataja C 299/1

Ettepanek: Euroopa Parlamendi ja nõukogu direktiiv, millega kehtestatakse raamistik intelligentsete transpordisüsteemide kasutuselevõtmiseks maanteetranspordis ja liideste jaoks teiste transpordiliikidega (esimene lugemine)

2010/C 299/01

Komisjoni avaldus intelligentsete transpordisüsteemidega seotud prioriteetsete meetmete kasutuselevõtmise kohta

1. Nõukogu esimese lugemise seisukoha artikli 6 lõikes 2 sätestatakse, et: 2. Komisjon püüab ühe või mitme prioriteetse meetme spetsifikatsioonid vastu võtta hiljemalt… (1) Hiljemalt 12 kuud pärast prioriteetse meetme vajalike spetsifikatsioonide vastuvõtmist esitab komisjon, vajaduse korral pärast kulude ja tulude analüüsi hõlmava mõjuhinnangu läbiviimist, Euroopa Parlamendile ja nõukogule ELi toimimise lepingu artikli 294 kohaselt ettepaneku kõnealuse prioriteetse meetme kasutuselevõtmiseks.

2. Komisjon on praegu kättesaadava teabe põhjal seisukohal, et artiklis 3 osutatud prioriteetsete meetmete vajalike spetsifikatsioonide vastuvõtmiseks võiks ette näha järgmise orienteeruva ajakava: Tabel Prioriteetsete meetmete spetsifikatsioonide vastuvõtmise orienteeruv ajakava Spetsifikatsioon: Hiljemalt nimetatud aasta lõpuks: mitmeliigiliste liikumisvõimaluste teabeteenuste pakkumine kogu ELis artikli 3 punktis a sätestatud kujul 2014 reaalajas saadava liiklusteabe teenuste pakkumine kogu ELis artikli 3 punktis b sätestatud kujul 2013 kasutajatele võimaluse korral minimaalsete, liiklusohutusega seotud üldiste liiklusteabeteenuste tasuta pakkumisega seotud andmed ja kord artikli 3 punktis c sätestatud kujul 2012 üleeuroopalise koostalitlusvõimelise automaatse hädaabikõne (eCall) ühtlustatud pakkumine artikli 3 punktis d sätestatud kujul 2012 veoautodele ja tarbesõidukitele turvaliste parkimiskohtade teabeteenuse pakkumine artikli 3 punktis e sätestatud kujul 2012 veoautodele ja tarbesõidukitele turvaliste parkimiskohtade ettetellimise teenuse pakkumine artikli 3 punktis f sätestatud kujul 2013 Käesolev orienteeruv ajakava põhineb eeldusel, et Euroopa Parlament ja nõukogu jõuavad intelligentsete transpordisüsteemide direktiivi osas kokkuleppele varajasel teisel lugemisel 2010. aasta alguses.

Komisjoni avaldus vastutuse kohta

Intelligentsete transpordisüsteemide rakenduste ja teenuste kasutusele võtmine ja kasutamine võib tõstatada mitmeid vastutusega seotud probleeme, mis võivad olla tõsiseks takistuseks mõnede intelligentsete transpordisüsteemide teenuste ulatuslikule turulejõudmisele. Selliste probleemide käsitlemine on üks komisjoni intelligentsete transpordisüsteemide tegevuskavas esitatud prioriteetsetest meemetest.

Võttes arvesse vastutust käsitlevaid kehtivaid riiklikke ja ühenduse õigusakte ning eriti direktiivi 1999/34/EÜ, jälgib komisjon tähelepanelikult arenguid liikmesriikides seoses intelligentsete transpordisüsteemide rakenduste ja teenuste kasutusele võtmisega. Kui see on vajalik ja asjakohane, töötab komisjon välja vastutust käsitlevad suunised, eelkõige kirjeldades sidusrühmade kohustusi seoses intelligentsete transpordisüsteemide rakenduste ja teenuste rakendamise ja kasutamisega.

Komisjoni avaldus delegeeritud õigusaktidest teatamise kohta

Euroopa Komisjon võtab teadmiseks, et välja arvatud juhtudel, kui õigusaktis sätestatakse kiirmenetlus, leiavad Euroopa Parlament ja nõukogu, et delegeeritud õigusaktidest teatamisel tuleb võtta arvesse vaheaegu institutsioonide töös (talv, suvi ja Euroopa valimised), tagamaks et Euroopa Parlament ja nõukogu saavad kasutada oma õigusi asjakohaste õigusaktidega ettenähtud aja jooksul, ning komisjon on valmis vastavalt tegutsema.

Euroopa Parlamendi, nõukogu ja komisjoni avaldus ELi toimimise lepingu artikli 290 kohta

Euroopa Parlament, nõukogu ja komisjon teatavad, et käesoleva direktiivi sätted ei piira institutsioonide mis tahes tulevikus võetavat seisukohta seoses ELi toimimise lepingu artikli 290 või selliseid sätteid sisaldavate üksikute õigusaktide rakendamisega.

(1) 30 kuud pärast käesoleva direktiivi jõustumist.